મેથીના ગોટા અમદાવાદીઓનું પ્રિય ફરસાણ છે. ચોમાસામાં ઓફિસની કેન્ટીનમાં કર્મચારીઓ સ્પેશિયલ ડિમાન્ડ કરે છે કે સાંજના નાસ્તામાં મેથીના ગોટા રાખવામાં આવે. કેન્ટીનમાં ન મળતા હોય તો બહારથી મંગાવીને પણ ઓફિસના સહકર્મીઓ સાથે મેથીના ગોટા તો ખાધા જ હશે. મેથીની ભાજી અને ચણાના લોટમાંથી બનતા મેથીના ગોટા સાથે મસાલા ચા મળી જાય તો ટેસડો પડી જાય. ઓફિસના સ્ટ્રેસને ભૂલાવી દે આ કોમ્બિનેશન. તો દાળવડા માટે જાણીતું સ્થળ છે અંબિકાના દાળવડા. ડુંગળી અને મરચા સાથે ચા હોય તો દાળવડા ખાવાની મજા પડી જાય.